На основу Решења Привредног суда у Зајечару Посл.Бр.3.Ст.385/10 од 18.08.2010. године, којим је донета одлука о банкротству стечајног дужника, те у складу са чланoм 131, 132 и 133. Закона о стечају («*Службени гласник Републике Србије» број 104/2009, 99/2011 – др. закон и 71/2012 – одлука УС*, 83/2014, 113/2017, 44/2018 и 95/2018 ) и Националним стандардом број 5 о начину и поступку уновчења имовине стечајног дужника (Сл.гласник РС број 13/2010), стечајни управник:

# ДП КТК КОЖА-у стечају из Зајечара

# ОГЛАШАВА

продају имовине методом јавног надметања

|  |  |  |
| --- | --- | --- |
| **Предмет продаје (назив имовинске целине)** | **Почетна цена (дин.)** | **Депозит (дин)** |
| Имовинска целина 1  Зграда пословних услуга - ,,Зграда занатског дома“ - број зграде 1, на кат. парц. бр. 9053 ЛН 3795 КО Зајечар. Потес: Б. Црног. Укњижене површине испод објекта 413 m2, број етажа приземље 1, број етажа над земљом 2, врста права: својина, облик својине: друштвена, обим удела: 1/1, (укупне бруто површине објекта по налазу вештака 857 m2 , а структуре Пр+2). Правни статус објекта: обjeкат је изграђен пре доношења прописа о изградњи. | **14.985.811,00** | **7.052.146,00** |
| Имовинска целина 2  Oбјекат са земљиштем у Гамзиградској бањи и то:  Викенд кућа у Гамзиградској бањи, број зграде 1, на КП број 5857 у КО Гамзиград, укњижене површине објекта у основи 144 m2, укњижене спратности: број етажа приземље 1 и број етажа над земљом 1.  Правни статус објекта: изграђен без одобрења за градњу, врста права: држалац, облик својине: друштвена, обим удела: 1/1, са припадајућим земљиштем испод објекта на катастарској парцели број 5857 у КО Гамзиград, површине 144 m², грађевинско земљиште изван грађевинског подручја, врста права држалац, облик својине друштвена, све уписано у Листу непокретности број: 1602 КО Гамзиград.  Укупна површина објекта према налазу проценитеља износи 276 m2,са фактичком структуром објекта По+Пр+Пк. | **1.604.859,00** | **755.228,00** |

Детаљнији опис и приказ имовине која је предмет продаје дат је у продајној документацији.

Право учешћа у поступку продаје имају сва правна и физичка лица која:

1. након преузимања профактуре **изврше уплату ради** **откупа продајне документације у износу од по 30.000,00 динара за сваку имовинску целину**. **Профактура се мора преузети** уз обавезну најаву на телефонски број повереника стечајног управника 063/891-1981 или путем електронске поште повереника стечајног управникана адресиmiljanstanisavic@gmail.com сваког радног дана у периоду од 10:00 до 13:00 часова, а **најкасније до 17.10.2022. до 13 часова.**

**Крајњи рок за уплату и преузимање продајне документације је 17.10.2022. године;**

1. **уплате назначени износ депозита** на пословни рачун стечајног дужника **број 105- 2266511-02 код АИК банке а.д** или положе неопозиву првокласну банкарску гаранцију наплативу на први позив. **Рок за уплату депозита је 19.10.2022. године**. У случају да се као депозит положи првокласна банкарска гаранција оригинал исте се, ради провере, мора доставити стечајном управнику искључиво лично, најкасније до 19.10.2022. године до 15:00 часова по београдском времену .У обзир ће се узети само банкарске гаранције које пристигну на назначени начин и у назначеном року. **Банкарска гаранција мора имати рок важења до 26.12.2022. године**
2. потпишу **изјаву о губитку права на повраћај депозита.** Ова изјава, као и сви остали пратећи обрасци за потребе учешћа у поступку продаје, саставни је део продајне документације.

Стечајни дужник се купује у виђеном стању и купац се не може накнадно позивати на њене квантитативне нити квалитативне недостатке.

Имовина се може разгледати тек након исправно извршеног откупа продајне документације, сваким радним даном од 9:00 до 15:00 часова најкасније до дана 19.10.2022. године.

Након уплате депозита, а најкасније до **21.10.2022. године**, потенцијални купци, ради правовремене евиденције, поверенику Агенције морају предати: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се дана** **26.10.2022. године** **у** **12:00 часова** **на следећој адреси: Агенција за лиценцирање стечајних управника, Теразије брoj 23, Београд, III спрат, сала 301 (,,Симпо сала“).**

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се потписује у року од 3 радна дана од дана одржаног јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са условима из Изјаве о губитку права на повраћај депозита.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају депозит ће бити задржан до доношења одлуке Комисије за заштиту конкуренције.

Све припадајуће износе пореза, као и све друге овде посебно непоменуте трошкове који произилазе и/или су у вези са поступком купопродаје и закључењем купопродајног уговора, у целости сноси купац.

**Овлашћено лице:**

Миљан Станисавић, телефон 063/891-1981, Е: miljanstanisavic@gmail.com